62024TJ0273_INF
Решение на Общия съд (първи състав) от 25 юни 2025 г. —Езубов/Съвет
(Дело T‑273/24)
„Обща външна политика и политика на сигурност — Ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна — Замразяване на средства — Ограничение във връзка с влизането на територията на държавите членки — Списъци на лицата, образуванията и органите, чиито средства се замразяват и спрямо които се прилагат ограничения за допускането на територията на държавите членки — Запазване на името на жалбоподателя в списъците — Понятие за лице, което се облагодетелства от водещ бизнесмен — Член 2, параграф 1, буква ж) от Решение 2014/145/ОВППС — Грешка в преценката“
1.
Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Включване в списъците въз основа на съвкупност от точни, конкретни и съгласувани улики — Липса — Грешка в преценката
(Харта на основните права на Европейския съюз, член 47; Решение на Съвета 2014/145/ОВППС, изменено с Решения (ОВППС) 2024/847 и (ОВППС) 2024/2456; Регламенти на Съвета № 269/2014, 2024/849 и 2024/2455)
(вж. т. 37—41, 52—58, 62, 63 и 68—73)
2.
Обща външна политика и политика на сигурност — Ограничителни мерки, приети с оглед на положението в Украйна — Критерии за приемане на ограничителните мерки — Водещи бизнесмени, осъществяващи дейност в Русия, и най-близките членове на техните семейства или други физически лица, които се облагодетелстват от тях — Понятие за облагодетелстване — Немалка полза под каквато и да е форма — Полза, предоставена преди анексирането на Крим — Изключване
(Решение на Съвета 2014/145/ОВППС, изменено с Решение (ОВППС) 2023/1094, член 2, параграф 1, буква ж); Регламенти на Съвета № 269/2014, член 3, параграф 1, буква ж), и 2023/1089)
(вж. т. 45—49)
Диспозитив
1)
Отменя Решение (ОВППС) 2024/847 на Съвета от 12 март 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, Регламент за изпълнение (ЕС) 2024/849 на Съвета от 12 март 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, Решение (ОВППС) 2024/2456 на Съвета от 12 септември 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, и Регламент за изпълнение (ЕС) 2024/2455 на Съвета от 12 септември 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, в частта, в която името на г‑н Павел Езубов е запазено в списъка на лицата, образуванията и органите, за които се прилагат ограничителните мерки.
2)
Осъжда Съвета на Европейския съюз да заплати съдебните разноски.